મુંબઇઃ સંજય લીલા ભંસાલીની ફિલ્મ પદ્માવતીના સેટ પર ફરી એક વખત તોડફોડ થઇ છે. મળતી માહિતી મુજબ મંગળવારે મોડી રાત્રે મહારાષ્ટ્રના કોલ્હાપુરમાં ફિલ્મના સેટ પર તોડપોડ થઇ હતી. કેટલાક અજ્ઞાત લોકોએ સેટમાં આગ ચંપી કરી હતી. સમગ્ર સેટ બળીને ખાખ થઇ ગયો છે. રાત્રે 2 વાગે કેટલાક પ્રદર્શનકારીઓ સેટ પર પેટ્રોલ બોમ્બ ફેક્યાં હતા. જેના કારણે સેટમાં ખૂબ જ નુકશાન થયું હતું. જોકે શૂટિંગને કારણે અહીં સુરક્ષા વ્યવસ્થા હતી. તેમ છતાં અહીં આ રીતની ઘટના સર્જાઇ છે. સૂચના બાદ ધટના સ્થળે પહોંચેલી પોલીસે આરોપીયોને શોધવાનું શરૂ કરી દીધું છે.